व्यथा दूर करती है कथा : राम भद्राचार्य
{भगवान की परीक्षा नहीं लो, उनकी प्रतीक्षा करनी चाहिए
{भगवान की महिमा बखान करने से होता है कल्याण
भास्करन्यूज | मेदिनीनगर
चित्रकुटसे आए तुलसी पीठाधीश्वर जगतगुरु रामानंदाचार्य स्वामी भद्रानंद जी महाराज ने कहा कि प्रभु की कथा हर व्यथा को दूर कर देती है। प्रभु का नाम वह दवा है जिसके सेवन से व्यक्ति की हर व्याधि मिट जाती है। वे हाउसिंंग कॉलेानी में चल रहे राजसूय यज्ञ के चौथे दिन सोमवार को प्रवचन कर रहे थे।
उन्होंने कहा कि ईमानदारी पूर्वक भगवान की कथा का श्रवण करने वाले भक्तों का जीवन सफल हो जाता है। जहां प्रभु की कथा हो रही हो वहां की धरती भी स्वर्ग बन जाती है। भगवान की महिमा बखान करने मात्र से मानवता का कल्याण होता है। कथा को आगे बढ़ाते हुए स्वामी रामभद्राचार्य जी ने कहा कि भक्तों को कभी भगवान की परीक्षा लेने की बात नहीं सोचनी चाहिए, बल्कि हर हाल में भगवान की प्रतीक्षा करनी चाहिए।
स्वामी जी ने कहा कि एक बार माता सती ने भगवान की परीक्षा ली थी। लेकिन उसका परिणाम यह हुआ था कि वे पूरी तरह गल गई थीं। जगतगुरु रामभ्रदाचार्य जी ने प्रवचन के क्रम में भक्त ध्रुव और प्रह्लाद की महिमा की बखान की। उन्होंने कहा कि व्यक्ति को अपनी भावना को हमेशा उत्तम और ऊंचा रखना चाहिए। जगतगुरु ने भगवान श्रीकृष्ण और श्रीराम के अवतार का भी वर्णन किया।
यज्ञ भूमि है पलामू, हर साल होते हैं दर्जनों यज्ञ
पलामूयज्ञ भूमि रही है। हर साल यहां दर्जनों यज्ञ होते हैं। सिर्फ जिला मुख्यालय बल्कि जिले के दूरस्थ गांवों में भी महायज्ञ का आयोजन होता रहा है। ऐसी आस्था के बीच राज्य में पहली बार राजसूय यज्ञ के आयेाजन ने उनके उत्साह को और बढ़ा दिया है। पार्वती देवी, बिंदु देवी, उर्मिला और माधुरी देवी ने बताया कि यज्ञ में पहुंचने के बाद परिक्रमा नितांत आवश्यक है। इसका विशेष महत्व होता है। परिक्रमा कर खुद को धन्य मानते हैं।
कथा का रसपान कर भाव विभोर हो रहे श्रद्धालु
अपनेकथा प्रवचन की विशिष्ट शैली से रामभ्रदाचार्य जी महाराज पिछले चार दिनों से भक्तों को भाव विभोर कर रहे हैं। हर दिन कथा सुनने वालों की बढ़ रही संख्या इस बात का गवाह बन रही है। कथा का रसपान करने वाली कलावती देवी, सुधा, देवयानी का कहना है कि हमलेाग अपने गांव से दो दिन के लिए आए थे। लेकिन बाबा जी से कथा सुनकर एक दिन और रुक जाने का निर्णय लिया। इस अवसर पर प्रज्ञा पीठाधीश्वर प्रज्ञानंद जी महाराज, महामंडलेश्वर उमाकांतानंद जी महाराज, महामंडलेश्वर रघुवंशजी पूरी महाराज तथा यज्ञ समिति के अध्यक्ष केएन त्रिपाठी, लक्ष्मी तिवारी, अनिल सिंह, मनोज दुबे आदि मौजूद थे।
तुलसी पीठाधीश्वर जगतगुरु रामभद्राचार्य।
तुलसी पीठाधीश्वर जगतगुरु राम भद्राचार्य का प्रवचनसुनते श्रद्धालु।
awa_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva mai_Deva